Komission asetus (EY) N:o 2598/2000,
annettu 28 päivänä marraskuuta 2000,
tuontitariffikiintiöiden ja AKT-banaanien perinteisten määrien osana uusille toimijoille vuodeksi 2001 myönnettävistä vuosittaisista määristä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93(1), sellaisena kuin se on viimeksi muutettuna asetuksella (EY) N:o 1257/1999(2),
ottaa huomioon neuvoston asetuksen (ETY) N:o 404/93 soveltamista koskevista yksityiskohtaisista säännöistä banaanien tuontia yhteisöön koskevan järjestelmän osalta 28 päivänä lokakuuta 1998 annetun komission asetuksen (EY) N:o 2362/98(3), sellaisena kuin se on viimeksi muutettuna asetuksella (EY) N:o 1632/2000(4), ja erityisesti sen 9 artiklan 3 kohdan,
sekä katsoo seuraavaa:
(1) Asetuksen (EY) N:o 2362/98 9 artiklan 3 kohdassa määritellään kunkin uuden toimijan vuosittaisten määrien laskentamenetelmä. Tässä menetelmässä yksittäiset hakemukset asetetaan kasvavaan suuruusjärjestykseen haettujen määrien mukaan, ja komissio vahvistaa tämän perusteella vuosittain myönnettävät määrät.
(2) Komissio vahvistaa tämän asetuksen säännökset niiden tiedonantojen perusteella, jotka jäsenvaltiot toimittavat banaanien tuonnista tariffikiintiöissä ja perinteisinä AKT-banaaneina vuonna 2001 26 päivänä lokakuuta 2000 annetun komission asetuksen (EY) N:o 2374/2000(5) 2 artiklan 4 kohdan mukaisesti. Näiden säännösten mukaisesti kansalliset toimivaltaiset viranomaiset määrittelevät kyseessä olevien toimijoiden yksittäiset osuudet ja antavat ne niille tiedoksi.
(3) Banaanien tuontia yhteisöön säätelevään menettelyyn asetuksella (EY) N:o 2362/98 tehdyt muutokset ja erityisesti uusien toimijoiden määrittelyä koskevat säännökset edellyttävät kuitenkin kansallisten toimivaltaisten viranomaisten yhdessä komission kanssa suorittamia tarkistuksia ja valvontaa, joita ei saada päätökseen ennen vuoden 2001 alkua. Näiden toimien tulokset voivat johtaa tämän asetuksen säännösten muuttamiseen myöhemmin sekä uusien toimijoiden vuosittaisten määrien korjaamiseen. Tämän vuoksi kansallisten viranomaisten asetuksen (EY) N:o 2374/2000 mukaisesti määrittelemät vuosittaiset määrät eivät voi olla saavutettuja oikeuksia eivätkä toimijat voi vedota niihin laillisesti perusteltuina odotuksina.
(4) Asetuksessa (EY) N:o 2374/2000 säädetyt määräajat huomioon ottaen tässä asetuksessa säädettyjen toimenpiteiden on tultava voimaan viipymättä,
ON ANTANUT TÄMÄN ASETUKSEN:
1 artikla
Asetuksen (ETY) N:o 404/93 18 ja 19 artiklassa säädettyjen perinteisten AKT-banaanien tariffikiintiöiden ja määrän osalta toimivaltaiset viranomaiset päättävät liitteen säännösten mukaisesti asetuksen (EY) N:o 2362/98 7 artiklassa ja sitä seuraavissa artikloissa tarkoitetuille uusille toimijoille myönnettävistä vuosittaisista määristä vuodeksi 2001.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä marraskuuta 2000.